turjo4nis/wikipedia-bn-dump-20250701 huggingface dataset:
ভয়ংকর সুন্দর

ভয়ংকর সুন্দর অনিমেষ আইচ পরিচালিত ২০১৭ সালের বাংলাদেশী নাট্য চলচ্চিত্র। এটি অনিমেষ আইচ পরিচালিত দ্বিতীয় চলচ্চিত্র। গল্পকার মতি নন্দী রচিত জলের ঘূর্ণি ও বকবক শব্দ গল্প অবলম্বনে ছবিটির চিত্রনাট্য ও সংলাপ লিখেছেন অনিমেষ আইচ। ছবিতে প্রধান দুই চরিত্রে অভিনয় করেছেন আশনা হাবিব ভাবনা এবং পরমব্রত চট্টোপাধ্যায়। এটি ভাবনা অভিনীত প্রথম চলচ্চিত্র। এছাড়া এই ছবিতে প্রথমবারের মত বাংলাদেশী চলচ্চিত্রে অভিনয় করেন, যদিও তার অভিনীত ভুবন মাঝি এর পূর্বে মুক্তি পায়। অন্যান্য পার্শ্বচরিত্রে অভিনয় করেছেন সৈয়দ হাসান ইমাম, খায়রুল আলম সবুজ, লুৎফর রহমান জর্জ, ফারহানা মিঠু, ফারুক আহমেদ প্রমুখ।

ভয়ংকর সুন্দর চলচ্চিত্রটি ২০১৭ সালের ৪ আগস্ট বাংলাদেশে মুক্তি পায়। অনিমেষ আইচ পরিচালিত এই ছবিটি ৭ অক্টোবর ২০১৭ সালে সিঙ্গাপুরের জাতীয় গ্রন্থাগারের সিনেমা হলে প্রদর্শণের জন্য মনোনিত হয়।

কুশীলব
 আশনা হাবিব ভাবনা - নয়নতারা
 পরমব্রত চট্টোপাধ্যায়
 সৈয়দ হাসান ইমাম
 খায়রুল আলম সবুজ
 লুৎফর রহমান জর্জ
 ফারহানা মিঠু
 ফারুক আহমেদ
 শিল্পী সরকার অপু
 এ্যালেন শুভ্র
 মাহমুদুল ইসলাম

নির্মাণ

চিত্রনাট্য
গল্পকার মতি নন্দী রচিত জলের ঘূর্ণি ও বকবক শব্দ গল্প অবলম্বনে ছবিটির নির্মাণ কাজ শুরু হয়। প্রথমে ছবিটির নাম রাখা হয় 'জেদ'। পরে নাম পরিবর্তন করে রাখা হয় 'ভয়ংকর সুন্দর'। ছবিটির চিত্রনাট্য ও সংলাপ লিখেছেন অনিমেষ আইচ। ছবিটির প্রধান সহযোগী পরিচালক ছিলেন ফয়সাল রাজীব।

চিত্রায়ণ
২০১৫ সালের এপ্রিলের মাঝামাঝিতে কুয়াকাটায় একটি গানের দৃশ্যায়নের মধ্য দিয়ে ছবিটির শুটিং শুরু হয়। ছবির শুটিং শেষ হয় আগস্টের তৃতীয় সপ্তাহে।

নির্মাণ পরবর্তী
চলচ্চিত্রের শুটিং শেষে সম্পাদনা, ডাবিং এবং অন্যান্য কাজের পর ২০১৭ সালের ১২ ফেব্রুয়ারি ছবিটি বাংলাদেশ চলচ্চিত্র সেন্সর বোর্ডে জমা দেওয়া হয়। ১৬ মার্চ ছবিটি সেন্সর ছাড়পত্র লাভ করে।

সঙ্গীত
চলচ্চিত্রের আবহ সঙ্গীত পরিচালনা করেছেন ইমন সাহা এবং গানের সুর করেছেন প্রিন্স মাহমুদ, ইমন সাহা এবং অদিত। গানের কথা লিখেছেন আসিফ ইকবাল। ছবির গানের অ্যালবাম প্রকাশিত হয় ২০১৭ সালের ২৫ জুলাই। ২০১৭ সালে ১৩ এপ্রিল ইউটিউবে প্রকাশিত হয় মমতাজ বেগমের গাওয়া "ফিরবো না আর ঘরে" গানটি।

গানের তালিকা

প্রচারণা
ভয়ংকর সুন্দর ছবির টিজার প্রকাশিত হয় ২০১৬ সালের ৩ ডিসেম্বর। টিজারটির দৈর্ঘ্য ছিল ৫৫ সেকেন্ড। টিজার প্রকাশের পর ২০১৭ সালে ১ ফেব্রুয়ারি ছবিটির ২ মিনিট ১৫ সেকেন্ডের ট্রেইলার প্রকাশিত হয়। ছবির প্রচারণায় অংশ নেন ছবির দুই প্রধান শিল্পী ভাবনা এবং পরমব্রত। পরমব্রত প্রচারণায় অংশ নিতে ২১ জুলাই বাংলাদেশে আসেন। ২৪ জুলাই তারা দুজনে ঢাকার ইউনিভার্সিটি অব লিবারেল আর্টস বাংলাদেশ (ইউল্যাব), নর্থ সাউথ ইউনিভার্সিটি এবং জাহাঙ্গীরনগর বিশ্ববিদ্যালয়ে ছবিটি প্রচারণায় অংশ নেন। ছবিটির গানে অডিও প্রকাশের দিন ছবির প্রচারণায় অংশ নেন অভিনেত্রী জয়া আহসান, সুবর্ণা মুস্তাফা এবং মামুনুর রশীদ। জয়া এর পূর্বে অনিমেষ আইচের প্রথম চলচ্চিত্র জিরো ডিগ্রীতে অভিনয় করেন এবং এই ছবিতে অভিনয়ের জন্য শ্রেষ্ঠ অভিনেত্রীর জন্য জাতীয় চলচ্চিত্র পুরস্কার লাভ করেন।

মুক্তি
ভয়ংকর সুন্দর চলচ্চিত্রটি ২০১৭ সালের ৪ আগস্ট বাংলাদেশের ২৮টি প্রেক্ষাগৃহে মুক্তি পায়। ঢাকার ৯টি এবং ঢাকার বাইরে ১৯টি প্রেক্ষাগৃহে ছবিটি মুক্তি পায়।

তথ্যসূত্র

বহিঃসংযোগ
 দাপ্তরিক ওয়েবসাইট
 
 

বাংলা ভাষার চলচ্চিত্র
২০১৭-এর চলচ্চিত্র
২০১০-এর দশকের নাট্য চলচ্চিত্র
বাংলাদেশী চলচ্চিত্র
বাংলাদেশী নাট্য চলচ্চিত্র
অনিমেষ আইচ পরিচালিত চলচ্চিত্র
২০১০-এর দশকের বাংলা ভাষার চলচ্চিত্র
মাক্স প্লাংক পদক

মাক্স প্লাংক পদক () তাত্ত্বিক পদার্থবিজ্ঞানে অসাধারণ কৃতিত্বের জন্য পদার্থবিদদের বিশ্বের বৃহত্তম সংগঠন জার্মান ফিজিক্যাল সোসাইটি () কর্তৃক প্রদত্ত সর্বোচ্চ পুরস্কার। ১৯২৯ সাল থেকে প্রতিবছর সাধারণত একজন (কিছু ব্যতিক্রম ছাড়া) বিজয়ীকে স্বর্ণপদক এবং হাতে-লিখিত পার্চমেন্ট প্রদান করা হয়।

পুরস্কার বিজয়ীদের তালিকা 
সূত্র: জার্মান ফিজিক্যাল সোসাইটি

১৯২৯ মাক্স প্লাংক এবং আলবার্ট আইনস্টাইন
১৯৩০ নিলস বোর
১৯৩১ আর্নল্ড সমারফেল্ড
১৯৩২ মাক্স ফন লাউয়ে
১৯৩৩ ভের্নার কার্ল হাইজেনবের্গ
১৯৩৪ - ১৯৩৬ পুরস্কার প্রদান করা হয়নি
১৯৩৭ এরভিন শ্রোডিঙার
১৯৩৮ লুই দ্য ব্রোয়ি
১৯৩৯ - ১৯৪১ পুরস্কার প্রদান করা হয়নি
১৯৪২ প্যাসকুয়াল জর্ডান
১৯৪৩ ফ্রেডরিখ হুন্ড
১৯৪৪ ওয়ালথার কোসেল
১৯৪৫ - ১৯৪৭ পুরস্কার প্রদান করা হয়নি
১৯৪৮ মাক্স বর্ন
১৯৪৯ অটো হান এবং লিজে মাইটনার
১৯৫০ পিটার ডিবাই
১৯৫১ জেমস ফ্রাংক এবং গুস্টাফ হের্ৎস
১৯৫২ পল দিরাক
১৯৫৩ ওয়াল্টার বোটে
১৯৫৪ এনরিকো ফের্মি
১৯৫৫ হান্স বেটে
১৯৫৬ ভিক্টর উইসকপ
১৯৫৭ কার্ল ফ্রিডরিখ ফন ভাইৎস্যেকার
১৯৫৮ ভোল্‌ফগাং পাউলি
১৯৫৯ অস্কার ক্লাইন
১৯৬০ ল্যেভ লান্দাউ
১৯৬১ ইউজিন উইগনার
১৯৬২ র‌্যাল্ফ ক্রনিগ
১৯৬৩ রুডলফ পিয়েরস
১৯৬৪ স্যামুয়েল গডস্মিত এবং জর্জ উহলেনব্লেক
১৯৬৫ পুরস্কার প্রদান করা হয়নি
১৯৬৬ গেরাহার্ট লুডারস
১৯৬৭ হ্যারি লেহম্যান
১৯৬৮ ওয়াল্টার হাইটলার
১৯৬৯ ফ্রীম্যান ডাইসন
১৯৭০ রুডলফ হাগ
১৯৭১ পুরস্কার প্রদান করা হয়নি
১৯৭২ হারবার্ট ফ্রহলিচ
১৯৭৩ নিকোলাই বোগোলুবভ
১৯৭৪ লিওন ভ্যান হোভ
১৯৭৫ গ্রেগর ওয়েন্টজেল
১৯৭৬ আর্নস্ট স্টুকেলবার্গ
১৯৭৭ ওয়াল্টার থিরিং
১৯৭৮ পল পিটার ইওয়াল্ড
১৯৭৯ মার্কাস ফিয়েজ
১৯৮০ পুরস্কার প্রদান করা হয়নি
১৯৮১ কার্ট সিমানজিক
১৯৮২ হান্স-আরওয়েড ওয়েইডেনমুলার
১৯৮৩ নিকোলাস কেমার
১৯৮৪ রেস জোস্ট
১৯৮৫ ইয়োইচিরো নাম্বু
১৯৮৬ ফ্রাঞ্জ ওয়েগনার
১৯৮৭ জুলিয়াস ওয়েস
১৯৮৮ ভ্যালেন্টাইন বার্গম্যান
১৯৮৯ ব্রুনো জুমিনো
১৯৯০ হারমান হাকেন
১৯৯১ উলফহার্ট জিমারম্যান
১৯৯২ এলিয়ট এইচ লিব
১৯৯৩ কার্ট বাইন্ডার
১৯৯৪ হান্স-ইউগেন বোর্চারস
১৯৯৫ সিগফ্রিড গ্রসম্যান
১৯৯৬ লুডভিগ ফাদেভ
১৯৯৭ জেরাল্ড ই. ব্রাউন
১৯৯৮ রেমন্ড স্তোরা
১৯৯৯ পিয়ের হোহেনবার্গ
২০০০ মার্টিন লুশার
২০০১ জুর্গ ফ্রহলিচ
২০০২ ইয়ুর্গন এলারস
২০০৩ মার্টিন গুটজউইলার
২০০৪ ক্লাউস হেপ
২০০৫ পিটার জোলার
২০০৬ উলফগ্যাং গটজ
২০০৭ জোয়েল লেবোভিৎজ
২০০৮ ডেটলেভ বুচোলজ
২০০৯  রবার্ট গ্রাহাম
২০১০ ডিয়েটার ভলহার্ড
২০১১ জর্জিও পারিসি
২০১২ মার্টিন জিরনবাউয়ার
২০১৩ ভের্নার নাহম
২০১৪ ডেভিড রুয়েল
২০১৫ ভায়াতচেস্লাভ মুখনভ
২০১৬  হার্বার্ট ওয়াগনার
২০১৭ হার্বার্ট স্পোহান
২০১৮ জুয়ান ইগনাসিও সিরাক
২০১৯ ডেটলেফ লোহসে

আরও দেখুন

 মাক্স প্লাংক

তথ্যসূত্র

বহিঃসংযোগ 

 মাক্স প্লাংক পদক

বিজ্ঞান পুরস্কার
মাক্স প্লাংক পদক
মাক্স প্লাংক পদক প্রাপক
মাক্স প্লাংক
পদার্থবিজ্ঞানে পুরস্কার
মাক্স প্লাংক পদক বিজয়ীদের তালিকা
পদার্থবিজ্ঞানে মাক্স প্লাংক পদক বিজয়ী
১৯২৯-এ প্রবর্তিত পুরস্কার
মেলানিন

মেলানিন ( মেলাস, কালো) নামক এক ধরনের রঞ্জক পদার্থ, যা মেলানোসাইট নামক কোষ থেকে তৈরী হয়,যার কারণে মানুষ বা অন্যান্য প্রাণীর চামড়ার, চুল ও চোখের মণি পাখির পালক কালো হয়। 

মেলানিনের মাত্রা বা পরিমাণ নির্ভর করে জাতিসত্তা, বংশগতি, সূর্যালোকের উপস্থিতির ওপর। দেহে মেলানিন তৈরি বেড়ে গেলে ত্বকের রং গাঢ় বা কালো হয়ে যায়। যেমনটা ঘটে রোদে পুড়লে। আবার মেলানিন অস্বাভাবিকভাবে কমতে থাকলে বা কমে গেলে দেহের রং ফ্যাকাশে সাদা হয়ে যেতে থাকে। আর যাদের শরীর এমন সাদা হয়ে যায় তাঁদের আমরা শ্বেতী রোগী বলি।

আমাদের দেহের কিছু হরমোনও মেলানিনকে প্রভাবিত করে। মেলানিনের অনুপস্থিতিতে চামড়ায় কোন রঞ্জক পদার্থ থাকে না, ফলে চামড়া সাদা হয়। এটাই অ্যালবিনিজম নামে পরিচিত।

উৎস
পার্স ইন্টেরমেডিয়া (ইংরেজি: Pars intermedia) তথা অন্তর্বর্তী খণ্ড পিটুইটারি গ্রন্থির পশ্চাৎ ও সম্মুখ খণ্ডের মধ্যবর্তী সীমানা নির্দেশকারী অংশ থেকে মেলানোসাইট উদ্দীপক হরমোন নিঃসৃত হয়, যা ত্বকে মেলানোসাইট কোষগুলি থেকে মেলানিন রঞ্জকের নিঃসরণ ঘটায়। পূর্ণবয়স্ক মানুষের দেহে পার্স ইন্টারমেডিয়া হয় খুব ক্ষুদ্র অথবা সম্পূর্ণ অনুপস্থিত ।

তথ্যসূত্র

ত্বক
চিকিৎসা সংক্রান্ত তথ্য
মানবদেহ
চামড়া
ত্বকের শারীরস্থান
চুলের রঙ
হলিউড আনডেড

হলিউড আনডেড মার্কিন যুক্তরাষ্ট্রের, ক্যালিফোর্নিয়া রাজ্যের লস অ্যাঞ্জেলেস শহরের একটি ব্যান্ড দল। তারা ২০০৫ সালে তাদের ব্যান্ডটি গঠন করে, তাদের প্রথম অ্যালবাম, সোয়ান সঙ্গস, প্রকাশিত হয় ২০০৮ সালের ২রা সেপ্টেম্বর, এবং তাদের  সরাসরি সিডি/ডিভিডিডেসপারেট মেসারর্স, প্রকাশ করা হয় ২০১০ সালের  ১০ নভেম্বর। তারা  তাদের দ্বিতীয় স্টুডিও অ্যালবাম, আমেরিকান ট্রাজেডি, প্রকাশ করে ২০১১ সালের ৫ এপ্রিলে। ব্যান্ডের সকল সদস্যদের আলাদা ছদ্মনাম রয়েছে এবং তারা আলাদা আলাদা মুখোশ পরে থাকে, এই মুখোশ গুলোর প্রায় সবকয়টিকে দেখতে হকির গোলরক্ষকের মুখোশের মত মনে হয়, ব্যান্ডটির বর্তমান সদস্যরা হলেন চার্লি সিন, ড্যানি, ফানি ম্যান, জে-ডগ, এবং জনি থ্রি টিয়ার্স। তাদের তৃতীয় স্টুডিও অ্যালবামের শিরোনাম ছিল নোটস অব দ্য আন্ডারগ্রাউন্ড, যা তারা প্রকাশ করেছিল ২০১৩ সালের ৮ই জানুয়ারীতে।
তাদের চতুর্থ অ্যালবাম, ডে অব দ্য ডেড, প্রকাশ করে ২০১৫ সালের ৩১শে মার্চে।
হলিউড আনডেডের ৫ম অ্যালবামের শিরোনাম দেয়া হয়েছে "ফাইভ" (অথবা"V"), এবং যা ২০১৭ সালের ২৭ অক্টোবরে প্রকাশ করা হবে। এই অ্যালবাম থেকে "ক্যালিফোর্নিয়া ড্রিমিং" নামে একটি একক প্রকাশ করা হয়েছে, যা ২০১৭ সালের ২৪শে জুলাই সবার জন্য সহজলভ্য করা হয়।

ডিস্কোগ্রাফি

Studio albums
 সোয়ান সঙ্গস্ (২০০৮)
 আমিরিকান ট্রাজেডি (২০১১)
 নোটস্ ফ্রম দ্য আন্ডারগ্রাউন্ড (২০১৩)
 ডে অব দ্য ডেড (২০১৫)
 V (২০১৭)

সম্মাননা

তথ্যসূত্র

বহিঃসংযোগ 
 
 Hollywood Undead Official Vevo Youtube

লস অ্যাঞ্জেলেসের সঙ্গীত দল
সঙ্গীত দল
মার্কিন সঙ্গীত দল
সঙ্গীত ব্যান্ড
ইউনিভার্সাল মিউজিক গ্রুপের শিল্পী
মুখোশধারী সঙ্গীতজ্ঞ
২০০৫-এ প্রতিষ্ঠিত সঙ্গীত দল
নদীজন

নদীজন শাহনেওয়াজ কাকলী পরিচালিত ২০১৫ সালের বাংলাদেশী নাট্য চলচ্চিত্র। শেখ জহুরুল হকের গুণ উপন্যাসের কাহিনি অবলম্বনে ছবিটির চিত্রনাট্য লিখেছেন শাহনেওয়াজ কাকলী। ছবিটি প্রযোজনা ও পরিবেশনা করে ইমপ্রেস টেলিফিল্ম। এতে প্রধান চরিত্রে অভিনয় করেন মামুনুর রশীদ, প্রাণ রায়, শর্মীমালা, তমা মির্জা ও নিরব হোসেন।

নদীজন ছবিটির উদ্বোধনী প্রদর্শনী হয় ২০১৪ সালের ডিসেম্বরে ভারতের বেঙ্গালুরু আন্তর্জাতিক চলচ্চিত্র উৎসবে এবং পরে ২০১৫ সালে ২৯ মার্চ ১০ম জেনেভা ইন্টারন্যাশনাল অরিয়েন্টাল ফিল্ম ফেস্টিভ্যালে প্রদর্শিত হয়। পরে ২০১৫ সালের ১৮ জুলাই ঈদ-উল-ফিতরে বাংলাদেশে মুক্তি পায়। তমা মির্জা এই চলচ্চিত্রে ছায়া চরিত্রে অভিনয়ের জন্য ৪০তম জাতীয় চলচ্চিত্র পুরস্কারে শ্রেষ্ঠ পার্শ্ব অভিনেত্রী বিভাগে পুরস্কৃত হন।

অভিনয়শিল্পী
 মামুনুর রশীদ - ফতেহ আলী খান
 প্রাণ রায় - আয়ানুদ্দিন
 শর্মীমালা - সামছি
 তমা মির্জা - ছায়া
 নিরব হোসেন - সুজন
 শফিক মনা
 মোমেনা চৌধুরী - লাভলি
 মামুন চৌধুরী রিপন
 বিপ্লব প্রসাদ - ছায়ার বাবা
 রিফাত চৌধুরী - ডাক্তার
 সাগর - ছোটন
 শেখ মহিউদ্দিন

নির্মাণ

চিত্রনাট্য
শেখ জহুরুল হকের গুণ উপন্যাসের কাহিনি অবলম্বনে শাহনেওয়াজ কাকলী ছবিটির চিত্রনাট্য রচনা করেন। প্রথমে ছবির নামকরণ করা হয় 'ঢেউ'। পরে নাম পরিবর্তন করে রাখা হয় 'নদীজন'।

শিল্পী নির্বাচন
কাকলী চিত্রনাট্য লেখার সময় থেকেই তার পাশে ছিল প্রাণ রায়। কাকলী তাকেই কেন্দ্রীয় চরিত্রে আয়ানের ভূমিকার জন্য নির্বাচন করেন। তার স্ত্রী সামছির ভূমিকার জন্য নির্বাচন করেন শর্মীমালাকে। নেতিবাচক চরিত্র ফতেহ আলী খান চরিত্রের জন্য নির্বাচন করা হয় মামুনুর রশীদকে। কাকলীর ছবিটির বাণিজ্যিক দিক বিবেচনা করে তমা মির্জা এবং নিরব হোসেনকে দুটি পার্শ্বচরিত্রের জন্য নির্বাচন করেন।

চিত্রগ্রহণ
নদীজন চলচ্চিত্রের শুটিং হয় ২০১৩ সালের ২২ অক্টোবর কুষ্টিয়ার শিলাইদহে। গড়াই ও পদ্মা নদীতে ছবিটির কিছু দৃশ্যের চিত্রায়ণ হয়। এ প্রসঙ্গে পরিচালক কাকলী বলেন "ওখানে বড় নৌকা পাওয়া যায়। তেমনই একটি নৌকাকে আমরা আগের দিনের রূপ দিয়েছি। এখন তো আর পালতোলা নৌকা দেখা যায় না। টানা তিন দিন আমরা ওই নৌকায় শুটিং করেছি। কারণ, নৌকার মাঝি নদীজন ছবির অন্যতম একটি চরিত্র।"

নির্মাণ-পরবর্তী
শুটিং শেষে ছবিটি সম্পাদনার পর ২০১৫ সালের ৫ এপ্রিল সেন্সর ছাড়পত্রের জন্য বাংলাদেশ চলচ্চিত্র সেন্সর বোর্ডে পাঠানো হয়। ১৫ এপ্রিল ছবিটি সেন্সর বোর্ডে প্রদর্শিত হয় এবং ছবিতে হিল্লা বিয়ের একটি দৃশ্য থাকায় সেন্সর বোর্ড ছবিটি আটকে দেয়। এ প্রসঙ্গে পরিচালক কাকলী বলেন "১৯৮২ সালে বাংলাদেশে একটি আইন করে হিল্লা বিয়ে নিষিদ্ধ করা হয়েছিল। কিন্তু বিষয়টি আমি জানতাম না।" পরে হিল্লা বিয়ের অংশ বাদ দিয়ে পুনরায় সেন্সরে পাঠানো হয় এবং সেন্সর ছাড়পত্র লাভ করে।

সঙ্গীত
চলচ্চিত্রের সঙ্গীত পরিচালনা করেছেন ইমন সাহা। গানের কথা লিখেছেন আরিফ নূর ও প্রদীপ সাহা।

মুক্তি
নদীজন চলচ্চিত্রটি ২০১৪ সালের ডিসেম্বরে ভারতের বেঙ্গালুরু আন্তর্জাতিক চলচ্চিত্র উৎসবে এবং ২০১৫ সালে ২৯ মার্চ ১০ম জেনেভা ইন্টারন্যাশনাল অরিয়েন্টাল ফিল্ম ফেস্টিভ্যালে প্রদর্শিত হয়। ২০১৫ সালে ২০১৫ সালের ১৮ জুলাই ঈদ-উল-ফিতরে বাংলাদেশী টেলিভিশন চ্যানেল চ্যানেল আইতে চলচ্চিত্রটির টিভি প্রিমিয়ার হয় এবং ঢাকার যমুনা ফিউচার পার্কে মুক্তি পায়।

পুরস্কার
জাতীয় চলচ্চিত্র পুরস্কার
 বিজয়ী: শ্রেষ্ঠ পার্শ্ব অভিনেত্রী - তমা মির্জা

তথ্যসূত্র

বহিঃসংযোগ
 
 

বাংলা ভাষার চলচ্চিত্র
২০১৫-এর চলচ্চিত্র
২০১০-এর দশকের নাট্য চলচ্চিত্র
বাংলাদেশী চলচ্চিত্র
বাংলাদেশী নাট্য চলচ্চিত্র
শাহনেওয়াজ কাকলী পরিচালিত চলচ্চিত্র
ইমপ্রেস টেলিফিল্মের চলচ্চিত্র
ইমন সাহা সুরারোপিত চলচ্চিত্র
সাহেবগঞ্জ

সাহেবগঞ্জ লহর ঝাড়খণ্ড রাজ্যের একটি পৌর শহর।শহরটি গঙ্গা নদীর দক্ষিণ তীরে সাহেবগঞ্জ জেলায় অবস্থিত।এই শহরটিতে সাহেবগঞ্জ জেলার সদর দপ্তর অবস্থিত।

সাহেবগঞ্জ নামটি  (স্থান বা গোষ্ঠীর) কোনো সাহেবের নাম থেকে এসেছে  (সাঁইফ বা সাহেব) ।

সাহেবগঞ্জ ঝাড়খণ্ডের একটি দ্বিতীয় শ্রেণীর শহর, যার উত্তর দিকে গঙ্গা, দক্ষিণে রাজমহল পাহাড়, পূর্ব বাংলার রাজ্য এবং বিশ্বের সবচেয়ে পুরনো বিশ্ববিদ্যালয়, পশ্চিমে বিহারের বিক্রমশিলা (ভাগলপুর জেলা) । সম্ভবত এটি ব্রিটিশ বা ইংরেজ এবং অন্যান্য ইউরোপীয় মানুষ বসবাস করতেন এবং ব্রিটিশ রাজের সময় এবং রেল স্টেশনটির চারপাশে কাজ করতেন।শহরটি বিহার, বাংলার এবং ঝাড়খণ্ডের মানুষের এবং বাংলাদেশ ও পাকিস্তান থেকে শরণার্থীর বসতি হিসাবে গড়ে উঠেছে।

ভূগোল উপাত্ত
সাহেবগঞ্জের অবস্থান হল. শহরটির গড় উচ্চতা ।

ইতিহাস

জনসংখ্যা
সাহিবগঞ্জ হল ঝাড়খণ্ডের সাহেবগঞ্জ জেলার একটি নগর পরিষদ শহর। সাহেবগঞ্জ শহরটি ২৮ টি ওয়ার্ডে ভাগ করা হয় যার জন্য প্রতি ৫ বছর নির্বাচন অনুষ্ঠিত হয়। সাহেবগঞ্জ নগর পরিষদের মোট জনসংখ্যা ৮৮,২১৪ জন, যার মধ্যে ৪৬,৪৪৯ জন পুরুষ এবং ৪১,৭৬৫ জন মহিলা ২০১১ সালের জন গণনা অনুযায়ী। ০-৬ বছর বয়সী শিশুদের জনসংখ্যা ১২২২২ জন, যা জনসংখ্যার মোট জনসংখ্যার ১৩.৯০% (উপজেলা পরিষদ) । সাহেবগঞ্জ নগর পরিষদ, মহিলা লিঙ্গ অনুপাত ৮৯৯ এর রাজ্যের গড় অনুমাত ৯৪৮ টি। সাহেবগঞ্জের শিশু লিঙ্গ অনুপাত ৯২৩ এর কাছাকাছি, ঝাড়খণ্ড রাজ্যের ৯৪৮ এর তুলনায় কম। সাহেবগঞ্জের সাক্ষরতার হার ৭৯.৪১% যা রাষ্ট্র গড় ৬৬.৪১% এর চেয়ে বেশি।সাহেবগঞ্জে, পুরুষের সাক্ষরতা প্রায় ৮৪.৯৮% এবং মহিলা সাক্ষরতার হার ৭২.৭৮%।

আরও দেখুন
 রাজমহল কয়লা খনি অঞ্চল

তথ্যসূত্র
যকের ধন (চলচ্চিত্র)

যকের ধন ২০১৭ সালের ভারতের একটি বাংলা এডভেঞ্চার রহস্য চলচ্চিত্র। হেমেন্দ্রকুমার রায়ের জনপ্রিয় বিমল-কুমার জুটির কাহিনী যকের ধন অবলম্বনে এই সিনেমাটির পরিচালক হলেন সায়ন্তন ঘোষাল। এই ছবিটি ৪ আগস্ট, ২০১৭ তারিখে মুক্তি পেয়েছে। হেমেন্দ্রকুমার রায়ের মূল উপন্যাসটির প্রেক্ষাপট ১৯০৫-১৯০৬ সাল হলেও পরিচালক সিনেমায় কাহিনীর অধুনিকীকরণ করেছেন।

কাহিনী 
কুমার তার পিতৃপুরুষের রেখে যাওয়া একটি বাক্স হতে খুঁজে পায় কালো মড়ার খুলি। সেই খুলির গায়ে এমন কিছু ভাষায় সংকেত ইত্যাদি লেখা যার অর্থ বুঝতে পারেনা সে। কুমারের প্রিয় বন্ধু, সাহসী ও অভিযান প্রিয় বিমল সেই রহস্যের পাঠোদ্ধার করার চেষ্টা করে। অনুমান করা যায় নেওড়া ভ্যালির কোনো এক স্থানে লুকোনো আছে গুপ্তধন। তার দুই বন্ধু রওনা দেয় যকের ধনের খোঁজে। এই পথ জংগলাকীর্ণ ও বিপদসংকুল। কিন্তু গুপ্তধনের লোভে আরেকজন দুর্ধর্ষ ও নিষ্ঠুর লোক পিছু নেয় তার নাম করালী।

অভিনয় 
 পরমব্রত চট্টোপাধ্যায় - বিমল
 রাহুল ব্যানার্জী - কুমার
 সব্যসাচী চক্রবর্তী - করালী
 প্রিয়াঙ্কা সরকার
 কৌশিক সেন
 অরিন্দল বাগচী 
 সুমেধ মুখার্জী

সঙ্গীত

তথ্যসূত্র

বহিঃসংযোগ

২০১৭-এর চলচ্চিত্র
বাংলা ভাষার চলচ্চিত্র
ভারতীয় চলচ্চিত্র
রহস্য চলচ্চিত্র
২০১০-এর দশকের বাংলা ভাষার চলচ্চিত্র
বাংলা ভাষার ভারতীয় চলচ্চিত্র
ভারতীয় উপন্যাস অবলম্বনে চলচ্চিত্র
সায়ন্তন ঘোষাল পরিচালিত চলচ্চিত্র
প্রার্থনা (চলচ্চিত্র)

প্রার্থনা ২০১৫ সালে মুক্তিপ্রাপ্ত বাংলাদেশী নাট্য চলচ্চিত্র। ছবিটি রচনা ও পরিচালনা করেছেন শাহরিয়ার নাজিম জয়। এটি জয়ের পরিচালিত প্রথম চলচ্চিত্র। ছবিটি প্রযোজনা ও পরিবেশনা করে ইমপ্রেস টেলিফিল্ম। এতে প্রধান চরিত্রে অভিনয় করেছেন তৌকির আহমেদ, শাহরিয়ার নাজিম জয়, মৌসুমী নাগ, যারা যারিব, নওশীন নাহরীন, কল্যাণ কোরাইয়া, ও এজাজুল ইসলাম।

চলচ্চিত্রটি ২০১৫ সালে ২৫ সেপ্টেম্বর ঈদুল আযহায় বাংলাদেশে মুক্তি পায়। জাতীয় চলচ্চিত্র পুরস্কারে যারা যারিব শ্রেষ্ঠ শিশু শিল্পী এবং প্রমিয়া রহমান শিশু শিল্পী শাখায় বিশেষ পুরস্কার লাভ করে।

কুশীলব
 তৌকির আহমেদ
 শাহরিয়ার নাজিম জয় - প্রার্থনার বাবা
 মৌসুমী নাগ - প্রার্থনার মা
 নওশীন নাহরীন - প্রার্থনা
 কল্যাণ কোরাইয়া
 এজাজুল ইসলাম
 যারা যারিব
 রাশেদা আক্তার - প্রার্থনা দাদী
 ইকবাল হোসেন
 সৈকত সিদ্দিকী
 লিনা আহমেদ
 প্রমিয়া রহমান - সাধনা

নির্মাণ
ছবিটির কাহিনী এবং চিত্রনাট্য রচনা করেন শাহরিয়ার নাজিম জয়। চিত্রনাট্য তৈরির পর তিনি একটি প্রধান চরিত্রে মৌসুমী নাগকে নির্বাচন করেন। এ প্রসঙ্গে জয় বলেন, "এর আগে আমার নির্দেশনায় মৌসুমী বেশ কিছু নাটকে কাজ করেছেন। একজন শিল্পী হিসেবে তিনি ভীষণ কো-অপারেটিভ। এ বিবেচনা করেই মৌসুমীকে আমার ছবিতে নেয়া।" আরো দুটি চরিত্রে জন্য তৌকির আহমেদ ও নওশীনকে নির্বাচন করেন। নওশীনকে মৌসুমীর চরিত্রের মেয়ের ভূমিকা এবং নওশীনের চরিত্রে স্বামীর ভূমিকায় তৌকিরকে নির্বাচন করা হয়।

ছবিটি ২০১৫ সালের ২ জুন বিনা কর্তনে বাংলাদেশ সেন্সর বোর্ড থেকে ছাড়পত্র লাভ করে।

সঙ্গীত
প্রার্থনা চলচ্চিত্রের সঙ্গীত পরিচালনা করেছেন ইমন সাহা। গানের কথা লিখেছেন শাহরিয়ার নাজিম জয়। ছবিতে ছয়টি গান রয়েছে।

মুক্তি
প্রার্থনা চলচ্চিত্রটি ২০১৫ সালের ২৫ সেপ্টেম্বর ঈদুল আযহায় বাংলাদেশে মুক্তি পায় এবং চ্যানেল আইতে টেলিভিশন প্রিমিয়ার হয়। এর আগে ২৩ সেপ্টেম্বর ঢাকার বসুন্ধরা স্টার সিনেপ্লেক্সে ছবিটির প্রিমিয়ার শো হয়।

পুরস্কার
জাতীয় চলচ্চিত্র পুরস্কার
 বিজয়ী: শ্রেষ্ঠ শিশু শিল্পী - যারা যারিব
 বিজয়ী: শিশু শিল্পী শাখায় বিশেষ পুরস্কার - প্রমিয়া রহমান

তথ্যসূত্র

বহিঃসংযোগ
 
 

বাংলা ভাষার চলচ্চিত্র
২০১৫-এর চলচ্চিত্র
বাংলাদেশী চলচ্চিত্র
বাংলাদেশী নাট্য চলচ্চিত্র
ইমপ্রেস টেলিফিল্মের চলচ্চিত্র
পরিচালনায় অভিষেক চলচ্চিত্র
শাহরিয়ার নাজিম জয় পরিচালিত চলচ্চিত্র
নূরিয়া ইসলামিয়া আলিম মাদ্রাসা

নূরিয়া ইসলামিয়া আলিম মাদ্রাসা বাংলাদেশের চট্টগ্রাম জেলার একটি আলিয়া মাদ্রাসা। প্রতিষ্ঠানটি চট্টগ্রাম জেলার সীতাকুণ্ড উপজেলার কুমিরা ইউনিয়নে অবস্থিত। মাদ্রাসার দাখিল ও আলিম শ্রেণী বাংলাদেশ মাদ্রাসা শিক্ষাবোর্ডের অধীনে পরিচালিত হয়।

ইতিহাস 
১৯৬৯ সালে মাদ্রাসাটি প্রতিষ্ঠিত হয়। প্রফেসর মাওলানা মোহাম্মদ নুরুল আবছার সীতাকুন্ড মাদ্রাসাটি প্রতিষ্ঠা করেন এবং মাদ্রাসার জন্য জমি দান করেন শাহসুফি মোহাম্মদ বদিউজ্জামান। প্রতিষ্ঠাকাল থেকে ২০১৯ সালের ডিসেম্বর পর্যন্ত আমৃত্যু নূরিয়া ইসলামিয়া আলিম মাদ্রাসার পরিচালনা-ব্যবস্থাপনার সার্বিক দায়িত্ব পালন করেছিলেন তার ছেলে এবং প্রফেসর মাওলানা মোহাম্মদ নুরুল আবছার রহ. এর বিশিষ্ট খলিফা শাহ সুফী হযরত মাওলানা মোহাম্মদ শামসুল ইসলাম।

ব্যবস্থাপনা 
মাদ্রাসা পরিচালনার জন্য ইসলামী বিশ্ববিদ্যালয় কুষ্টিয়ার সাবেক উপাচার্য ড. মুহাম্মদ ইনাম উল হক-কে সভাপতি করে ১১ জন বিশিষ্ট পরিচালনা পরিষদ রয়েছে। মাদ্রাসার অধ্যক্ষ মাওলানা মোহাম্মদ নুরুন্নবী জেহাদী।

মাদ্রাসার মূল ভবনটি একটি চারতলা ভবন। এ প্রতিষ্ঠানে সহ-শিক্ষা ব্যবস্থা রয়েছে। এ মাদ্রাসায় আলিম (উচ্চ মাধ্যমিক) পর্যায় পর্যন্ত শিক্ষালাভের সুযোগ রয়েছে। বর্তমানে ছয় শতাধিক শিক্ষার্থী অধ্যয়নরত আছে।

ফলাফল ও কৃতিত্ব 
বিগত বছরের পাশের হার ৯৬%। প্রত্যেক বছর এ প্রতিষ্ঠান থেকে আলিম, দাখিল, জেডিসি ও ইবতেদায়ী সমাপনী পরীক্ষায় কৃতিত্বের সাথে শিক্ষার্থীরা ফলাফল করে আসছে।

আরো দেখুন 

 বাংলাদেশ মাদ্রাসা শিক্ষাবোর্ড
 ইসলামী বিশ্ববিদ্যালয়, বাংলাদেশ
 তামিরুল মিল্লাত মাদ্রাসা
 বাংলাদেশের আলিয়া মাদ্রাসার তালিকা

তথ্যসূত্র

বহিঃসংযোগ 

সীতাকুণ্ড উপজেলার শিক্ষাপ্রতিষ্ঠান
চট্টগ্রাম জেলার আলিয়া মাদ্রাসা
১৯৬৯-এ প্রতিষ্ঠিত শিক্ষাপ্রতিষ্ঠান
১৯৬৯-এ পূর্ব পাকিস্তানে প্রতিষ্ঠিত
দ্য চেইনস্মোকারস

দ্য চেইনস্মোকারস একটি আমেরিকান  ডিজে/প্রোডাকশন ড্যুও যা অ্যান্ড্রু ট্যাগার্ট  এবং এলেক্স পল দ্বারা গঠিত। দ্য চেইনস্মোকারস ইডিএম-পপ ড্যুও ২০১৪ সালে প্রথম "#সেলফি" গানটির দ্বারা তারা বিরাট সাফল্য অর্জন করে, যেটি বিশ্বের বিভিন্ন দেশে সেরা ২০ তালিকায় উঠে এসেছিল। তারা তাদের আত্মপ্রকাশকারী ছোট অ্যালবাম,বুকে প্রকাশ করে ২০১৫ সালের অক্টবরে যার মধ্যে "রোজেজ" এককটি উল্লেখ্য করে, যেটি আমেরিকায় সর্বোচ্চ ১০টি গানের তালিকায় স্থান পায় বিলবোর্ড হট ১০০। "ডোন্ট লেট মি ডাউন" সেখানে তাদের প্রথম সেরা ৫ম একক স্থান পায় এবং তারা গ্রামি এওয়ার্ড পেয়ে যায় সেরা ড্যান্স রেকর্ডিংয়ের জন্য ৫৯তম এওয়ার্ড অনুষ্ঠানে, যখন "ক্লোসার" তাদের প্রথম কোন গান যা তালিকার প্রথমে স্থান পায়। এছাড়াও তারা একটি আমেরিকান মিউজিক এওয়ার্ড এবং আরো ৫ টি আই হার্ট রেডিও মিউজিক এওয়ার্ডস গ্রহণ কর। এই ড্যুওর দ্বিতীয় ছোট অ্যালবাম কোলাজ ২০১৬ সালের নভেম্বরে,২০১৭ সালের এপ্রিল মাসে তারা অবারও তাদের প্রথম আত্বপ্রকাশকারী অ্যালবামমেমরিস...ডু নট ওপেন দ্বারা সফলতা পেয়ে যায়।

সদস্যগণ

এলেক্স পল
আলেক্সান্দার "এলেক্স" পল  এ জন্মগ্রহণ করেন। তিনি দ্য চেইনস্মোকারস এর একজন সদস্য। বিলবোর্ড ম্যাগাজিন অনুসারে, নিউ ইয়র্কের ওয়েস্টচেস্টার কাউন্টিতে বড় হয়ে ওঠেন ।

এন্ড্রু ট্যাগার্ট
এন্ড্রু "ড্রু" ট্যাগার্ট  এ জন্মগ্রহণ করেন, ফ্রিপোর্টে বড় হয়ে ওঠেন। তিনি দ্য চেইন স্মোকারস এর একজন প্রযোজক। তার মা একজন শিক্ষিকা এবং তার বাবা একজন প্রস্থেটিকস। তিনি ১৫ বছর বয়সে আর্জেন্টিনাতে থাকাকালে ইলেকট্রনিক ডান্স মিউজিকের সাথে পরিচিত হন।

ডিস্কোগ্রাফি

 মেমরিস...ডু নট ওপেন

রেফারেন্স

বহিঃসংযোগ 
 

মার্কিন ডিজে
ইলেকট্রনিক ডান্স মিউজিক ডিজে
ডান্স ও ইলেকট্রনিক সঙ্গীতে গ্র্যামি পুরস্কার বিজয়ী
মার্কিন ইলেকট্রনিক ডান্স মিউজিক দল
ইলেকট্রো হাউজ সঙ্গীতজ্ঞ
ফিউচার ব্যাস সঙ্গীতজ্ঞ
প্রোগ্রেসিভ হাউজ সঙ্গীতজ্ঞ
সিরিয়াস এক্সএম রেডিওর অনুষ্ঠান
রিমিক্সার
ক্লাব ডিজে
ইলেকট্রনিক ডান্স মিউজিক জুটি
দ্য ট্রাম্প অর্গানাইজেশ্যান

ট্রাম্প অর্গানাইজেশন একটি মার্কিন ব্যক্তি মালিকানাধীন ইন্টারন্যাশনাল কোম্পানি, যা নিউইয়র্ক শহরের মিডটন ম্যানহাটনে ট্রাম টাওয়ারে অবস্থিত।

এটি যুক্তরাষ্ট্রের সাবেক প্রেসিডেন্ট ডোনাল্ড ট্রাম্পের ব্যবসায়িক উদ্যোগের জন্য হোল্ডিং কোম্পানি হিসেবে কাজ করে।  প্রায় ২৫০টি প্রতিষ্ঠান ট্রাম্পের নাম ব্যবহার করে।  কোম্পানিটি ১৯২৩ সালে ট্রাম্পের দাদা এবং বাবা  “এলিজাবেথ ট্রাম্প অ্যান্ড সান” হিসেবে প্রতিষ্ঠা করেছিল। ১৯৭১ থেকে ট্রাম্প চেয়ারম্যান ও প্রেসিডেন্ট হিসেবে দায়িত্ব পালন করছেন।

ইতিহাস

তথ্যসূত্র 

১৯২৩-এ প্রতিষ্ঠিত
মার্কিন যুক্তরাষ্ট্রের সম্মিলিত কোম্পানি
মার্কিন যুক্তরাষ্ট্রের অনলাইন খুচরা বিক্রেতা
মার্কিন যুক্তরাষ্ট্রের ম্যাগাজিন প্রকাশনা কোম্পানি
মার্কিন যুক্তরাষ্ট্রের বিনোদন কোম্পানি
নিউইয়র্ক সিটি ভিত্তিক বিনিয়োগ কোম্পানি
বিলাসবহুল মার্কা
ডোনাল্ড ট্রাম্প বিতর্ক
রাজমহল কয়লা খনি অঞ্চল

রাজমহল কয়লা খনি অঞ্চল হল ভারতের বৃহত্ত কয়লা খনি অঞ্চল গুলির একটি।এটি ঝাড়খণ্ড রাজ্যের সাঁতাল পরগনা বিভাগে অবস্থিত।

খনি এলাকা
পাঁচ অপেক্ষাকৃত ছোট কয়লা খনি - হুরা, চুপিভাভাটা, পাচওয়াড়া, মহুগড়ী ও ব্রহ্মানী - রাজমহল কোলফিল্ড গঠন করেছে। তারা দক্ষিণে পশ্চিমবঙ্গের বীরভূম জেলার উত্তরমুখী রাজমহল পাহাড়ের পশ্চিমাঞ্চল বরাবর একটি ভাঙা শৃঙ্খল গঠন করে। এই কয়লাভিত্তিক প্রধান সুবিধাটি তার বেশির ভাগ সংরক্ষণই অস্পষ্ট।   আরেকটি বর্ণনা রাজমহল এলাকাকে নিম্নরূপ রচনা করে দেখায়: হুরা, গিলহুরিয়া এবং জিলবাড়ী, চুপিভিতা, পাওয়ওয়াড়া এবং ব্রাহ্মণ।

সঞ্চয়
ভারতের ভূতাত্ত্বিক জরিপ অনুযায়ী রাজমহল কোলফিল্ডের ০১-০১-২০০৪ সালের মধ্যে ১৩.১৩ বিলিয়ন টন কয়লা সংরক্ষিত ছিল। ঝাড়খণ্ডের ঝরিয়া কয়লাখণ্ড (১৯.৪ বিলিয়ন টন) এবং উত্তর কর্ণপুরা কযোলফিল্ড (১৪.৬ বিলিয়ন টন) এর পরে ঝাড়খণ্ডের তৃতীয় সর্বোচ্চ সংরক্ষিত অঞ্চল। রানিগঞ্জ কয়লফিল্ড উচ্চমানের নন-কোকিং কয়লের প্রধান উৎপাদক, রাজমহল হল কয়লাভিত্তিক  বিদ্যুৎকেন্দ্রের   বিদ্যুৎ উৎপাদনের  গভীরতা (৩০০ মিটার পর্যন্ত) কয়লা খনি।

রাজমহলের খোলা মুখ কয়লা খনি
পূর্ব কোলফিল্ডস লিমিটেড (রাজমহল খোলা মুখ কয়লা খনি প্রকল্প, রাজমহল কোলফিল্ড একটি অংশ) এর একটি প্রধান কয়লা খনির প্রকল্প বোরিজোর, মহাগামা এবং ঝাড়খণ্ডের গোদ্দা জেলার সুন্দেরপাহাড় সিডি ব্লক চলছে।  রাজমহল খোলা মুখ কয়লা খনি প্রকল্প  (আগের লালমাটিয়ার নামে পরিচিত) ২,১০০ মেগাওয়াট ক্ষমতা সম্পর্ণ ফারাক্কা সুপার থার্মাল পাওয়ার স্টেশন এবং ২,৩৪০ মেগাওয়াট ক্ষমতা সম্পর্ণ কাহালগাও সুপার থার্মাল পাওয়ার স্টেশন থেকে কয়লা সরবরাহ করে।

তথ্যসূত্র

ভারতের কয়লা খনি
আন্তর্জাতিক ব্যাঘ্র দিবস

আন্তর্জাতিক ব্যাঘ্র দিবস বা বিশ্ব বাঘ দিবস সমগ্র বিশ্বে বাঘের সংরক্ষণের জন্য জনসচেতনতা বৃদ্ধির উদ্দেশ্যে প্রতি বছর ২৯ জুলাই তারিখে পালন করা হয়। ২০১০ সালে সেণ্ট পিটার্সবার্গে অনুষ্ঠিত ব্যাঘ্র অভিবর্তনে এই দিবসের সূচনা হয়। এই দিবস পালনের মুখ্য উদ্দেশ্য হল বাঘের প্রাকৃতিক আবাস রক্ষা করা এবং বাঘের সংরক্ষণের জন্য সাধারণ মানুষের মধ্যে সচেতনতা সৃষ্টি করে এর সম্পর্কে থাকা ভুল ধারণা ও ভয় দূর করা।
প্রতি বছর বিভিন্ন কার্যসূচীর মাধ্যমে এই দিবস পালন করা হয়। বাঘ ভারতের জাতীয় পশু হওয়ার কারণে এই দিবসের মহত্ব এখানে বেশি ধরা হয়।

২০১৭ সালের উদযাপন 
সপ্তম বিশ্ব বাঘ দিবস গোটা বিশ্বজুড়ে বিভিন্ন ভাবে পালন করা হয়। ভারত, বাংলাদেশ, নেপাল প্রভৃতি বাঘের বেশি ঘনত্ব থাকা দেশের সাথে ইংল্যান্ড ও আমেরিকা যুক্তরাষ্ট্রেও বিভিন্ন স্থানীয় কার্যসূচীর মাধ্যমে এই দিবস পালন করা হয়। কিছু জনপ্রিয় তারকা তাদের সোসাল মিডিয়ায় নিজেদের প্রোফাইল ছবি পরিবর্তন করে এতে অংশগ্রহণ করেন। বিশ্ব বন্যপ্রাণী সংস্থা (WWF) এর রেঞ্জারসমূহে বিনিয়োগ করে "দ্বিগুণ বাঘ" অভিযান চালায়। কয়েকটি কোম্পানী বিশ্ব বন্যপ্রাণী সংস্থার সঙ্গে মিলিতভাবে জনসচেতনতা বৃদ্ধিতে সহায়তার হাত বাড়িয়ে দেন।

আরও দেখুন 
 বাঘ সংরক্ষণ
 ব্যাঘ্র প্রকল্প

তথ্যসূত্র

বহিঃসংযোগ 
 The St. Petersburg Declaration on Tiger Conservation
 Tiger Recovery Program
 Official International Tiger Day Website

বাঘ সংরক্ষণ
জুলাই উদ্‌যাপন
আন্তর্জাতিক উদ্‌যাপন
পরিবেশগত সচেতনতা দিবস
জনপ্রিয় সংস্কৃতিতে বাঘ
বীরভূম কয়লা খনি অঞ্চল

বীরভূম কোলফিল্ডটি ভারতের পূর্ব দিকে অবস্থিত পশ্চিমবঙ্গ রাজ্যের একটি বিশাল কয়লা ক্ষেত্র। বীরভূম ভারতে বৃহত্তম কয়লাভিত্তিক একটি রিজার্ভ হিসেবে ৬ বিলিয়ন টন কয়লাভিত্তিক সংরক্ষণাগারের প্রতিনিধিত্ব করে।  এই কোলফিল্ডটি ২০১৬ সালে চালু হয়।এই কোলফিল্ডের প্রধান কয়লা খনি গুলি হল দেউচা-পাঁচামি, দেওয়ানগঞ্জ, হরিণসিঙ্গা প্রভৃতি।কয়লা খনি গুলিতে কয়লা ভূগর্ভের গভীর সঞ্চিত রয়েছে। ফলে এই কয়লা উত্তোলনের জন্য উন্নত প্রযুক্তির প্রয়োজন।জিওলজিক্যাল সার্ভের রিপোর্ট অনুযায়ী, দেউচা ব্লকে মজুত কয়লা রয়েছে ভূগর্ভের ৩৩০ মিটার থেকে ৩৯০ মিটার পর্যন্ত স্তরে। তার আগে পর্যন্ত রয়েছে কালো পাথর। সাধারণত খনিতে কয়লা স্তরের গভীরতা হয় ১৩০ থেকে ২০০ মিটার। ফলে এত নীচ থেকে কয়লা তোলার দক্ষতা দেশের কোনও সরকারি বা বেসরকারি সংস্থার নেই। শুধু অস্ট্রেলিয়া বা হল্যান্ডের কিছু সংস্থার এমন অভিজ্ঞতা রয়েছে।

তথ্যসূত্র

ভারতের কয়লা খনি